section_heading: Razvijenost i gospodarstvo
paragraph_text: Djelatnosti primarnog sektora su zastupljene u većini slavonskih sela, pa tako i u Hrkanovcima. Stanovnici se pretežno bave ratarstvom,stočarstvom i šumarstvom. Hrkanovci su opkoljeni šumama, pa imaju bogato lovište svih vrsta divljači. Šume su u vlasništvu Hrvatskih šuma koje održavaju šumske ceste radi eksplotacije šumske mase. Prije Drugog svjetskog rata kroz selo je prolazila šumska željeznica radi odvoza drvne sirovine na pilanu u Andrijevce.